HTG INFO

Nr. 4
29. september 2008

	Koolipere õnnitleb
•	Õpetaja SAIMA KAARNAt, kes valiti Tartu linnas Aasta Õpetajaks 2008 ning on kutsutud haridus- ja teadusministri vastuvõtule.
•	Õpetaja KRISTIINA PUNGAt, kellele Tartu Kultuurkapital andis enesetäiendamise stipendiumi.
	Juhtkond tänab
11.a klassi ja nende klassijuhatajat Siim Oksa rebaste jooksu ettevalmistamise ja läbiviimise eest
	Õppetöö 
•	 HTG vilistlane Mihkel Kree alustab
esmaspäeval, 29. septembril kell 16.00 II korruse arvutiklassis tööd informaatikahuviliste õpilastega nende ettevalmistamiseks olümpiaadideks.
•	 Teisipäeval, 30. septembril 
algusega kell 15.30 toimub ruumis 203 ”õnnetund” kõigile neile, kel on mingil põhjusel jäänud tegemata septembrikuul toimunud kontrolltöö.
•	 Selle õppeaasta esimene 
klassivanemate ümarlaud toimub kolmapäeval, 1. oktoobril kell 15.30 – 16.15 ruumis 204. Juttu tuleb kooli õppekava ülesehituse põhimõtetest ja muudatustest õppekavas ning kooli reeglistikus. Õppetöö alal varasematel aastatel korduma kippunud küsimustele jagavad selgitusi direktor ja õppealajuhataja. Ümarlauast on osa võtma palutud kõik klassivanemad.
•	 Bioloogiaolümpiaadi koolivoor 
toimub neljapäeval, 2. oktoobril kell 8.10 – 11.45  ruumis 221 (auditoorium). Olümpiaadi viivad läbi õpetajad Saima Kaarna ja Anna-Liisa Jõgi. Olümpiaadist osavõtjad saavad lõunatada kella 11.45 – 12.15. Oodatud on kõik huvilised! Registreeruda saab 1. oktoobrini bioloogiaõpetaja juures (ruum 226).
•	Õpetaja Saima Kaarna viibib 
teisipäeval, 30. septembril alates kella 12.00 konverentsil. Õpetaja Mall Matto on 02. oktoobril Riiklikus Eksami- ja Kvalifikatsioonikeskuses. 
Muudatused tunni- ja ruumide plaanis:
T 30.09.
11.c 	7.-8. tund inimeseõpetus õp. A.-L. Jõgi – 225 (1. ja 7. oktoobril toimuvad 	inimeseõpetuse tundide asemel - 4. tund bioloogia tunnid).
12.d	4. tund muusika õp. Ü. Keerberg – 220 (toimuvad ka 7.-8. tund)
N 02.10.
Õpetaja Mall Matto saksa keele valikkursuse tund jääb ära.
•	 10.a ja 10.b ning 11. klasside 
õpilastel on neljapäeval, 2. oktoobril algusega kell 14.10 võimalus osaleda infootsingu võistluse  koolivoorus. I  voorus on 15 küsimust. Vastamisel arvestame kiirust ja vastuste täpsust (õige vastus ning internetilehekülje aadress, millelt vastus saadi).  Oma osavõtusoovist anna hiljemalt 30. septembriks teada II korruse arvutiklassis (ruum 206) õpetaja Anneli Mägile. Parimatel võimalus kooli esindada - 
II voor toimub 23. oktoobril kell 13.00-15.00. Tartu Linnaraamatukogus.
•	3.-4. oktoobril võtavad meie kooli 
õpilased vastu külalisi Sillamäe Vanalinna Koolist. Kavas on palju põnevaid ettevõtmisi nii eesti kui vene keeles. 
	Teated
•	 SELGE autokooli teooriatunnid 
algavad teisipäeval, 30. septembril kell 17.00 ruumis 144. Oodatud on kõik huvilised!
•	Neljapäeval, 2. oktoobril kell 14.00 
räägib ruumis 204 Tartu Seksuaaltervise Kliiniku noortenõustaja Reelika Kiivit 10. klasside õpilaste ja teiste soovijatega seksuaalsusest, sugulisel teel levivatest haigustest ning Seksuaaltervise Kliiniku poolt pakutavatest nõustamisteenustest. Palun andke esmaspäeva jooksul klassijuhatajatele märku, mitu inimest igast klassist üritusest osa võtta soovib!
•	 Neljapäeval, 2. oktoobril kell 17.00 
alustab auditooriumis taas tööd filmitöögrupp. Oodatud on kõik huvilised! TASUTA tee/kohv ja küpsised! Filmiaasta avatakse 7 Oscarile nomineeritud filmiga: Shawshank Redemption.
•	 Reedel, 3. oktoobril tähistame koolis 
õpetajate päeva, seoses sellega on tundide ajad muudetud: 
7.-8. (valikaine)	8.10 - 9.40 
1.-2.			9.50 - 10.50
I söögivahetund 
3.			11.20 - 12.05 
II söögivahetund
4.			12.35 - 13.20 
5.-6.			13.30 - 14.30 
Kell 14.40 algab õpetajate päeva aktus aulas (korraldab 12.d klass). 
•	 6.-10. oktoobrini toimub koolis 
Jaapani nädal. Jälgi infot seinalehtedel!
•	 Euroopa Liidu teemast 
huvituvad ja saksa keelt praktiseerida soovivad õpilased on neljapäeval, 9. oktoobril kell 11.45 oodatud ruumi 204. 13.-18. detsembril Saksamaal toimuva seminari programmi võib juba praegu küsida saksa keele õpetajate Mall Matto või Aive Rootsi käest.
•	 Kuidas kandideerida Inglismaa 
ülikoolidesse? Firma Bellnor esindaja teeb tutvustava ettekande ja räägib lähemalt sellel aastal toimuvatest reisidest, kuhu on oodatud nii õpilased kui ka õpetajad. Kavas on rääkida Inglismaa haridussüsteemist ning firma Bellnor koostöökoolidest Inglismaal ning Küprosel. Tutvustav üritus toimub esmaspäeval, 13. oktoobril kell 12.10 auditooriumis.
	Sport
•	 Tartu linna koolinoorte MV 
valikorienteerumises saavutas 10.-12. klasside arvestuses parima tulemuse HTG võistkond koosseisus Agnes Vask (11.a, T I koht), Uku-Laur Tali (10.c, P III koht), Alar Kume (11.e, P 4. koht) ja Raul Reiljan (11.e, P 5. koht).
•	 SEB Tartu rattamaratonil osalesid
89 km distantsil Oliver Parv (10.e, 249. koht), Talis Tiivoja (10.a, 590. koht), Joosep Aloel (10.c, 955. koht) ja Rasmus Lelumees (10.b, 2011. koht). 40 km distantsi läbisid Martin Altraja (12.e), Hendrik Roland Helm (10.c), Laura Helena Kivi (10.a), Henri Lillmaa (12.c), Martin Parv (10.d), Vahur Tambaum (10.a), Kati Tammjärv (10.a) ja õpetaja Danica Kubi.
•	 Tartu koolide teatejooksude 
päeval saavutas 10.-12. klasside arvestuses I koha meie kooli esindus. 20x60m pendelteatejooksus saavutati pingelises võistluses I koht Kivilinna gümnaasiumi ees. 4x400m teatejooksus tuli HTG naiskond II kohale ja 4x800m teatejooksus saavutas meie meeskond III koha. Võistkondade koosseisud:
20x60m pendelteatejooks - Kristjan Jansons (10.a), Jaana Hiljurand, Kerttu Lääne, Markus Ellisaar (10.b), Maarja Helena Meriste (10.e), Marit Saar (10.e), Siiri Ladva, Lauri Savolainen (11.a), Liisi Torop, Evert Rööpson (11.b), Riina Soo, Signe Kaasik, Kristjan Muuli, Risto Võsaste (11.c), Tiina Tasa, Kadri Kapp (11.d), Jaagup Ojalill, Martin Naggel (12.a), Tõnis Tasa, Alan Uustal (12.b), Merlin Paas (12.e).
4x400m - Kati Tammjärv (10.a), Merlin Paas, Maarja Helena Meriste ja Riina Soo.
4x800m - Lauri Savolainen, Martin Naggel, Ermo Tikk (10.b) ja Risto Võsaste.
Õnnitleme!
	Söömine
•	 Oktoobrikuu toidutalonge saab 
kantseleist 29. septembril alates kella 09.00st ja 30. septembril alates kella 13.00st.
	Õpilaskogu teated
•	 Kolmapäeval, 8. oktoobril kell 
15.30 toimuvad ruumis 203 Õpilaskogu juhatuse valimised 2008/2009 õppeaastaks. Osalema on oodatud õpilasaktivistid kõikidest klassidest. Väga tähtis on klassivanemate kohalolek! Täpsem info oktoobri algusest stendil. 
	Kooliarsti teated
•	 Profülaktilisele läbivaatusele on 
oodatud järgmiste klasside õpilased:
E 29.09. - 10.b
T 30.09. - 10.b
K 01.10. - 10.b
N 02.10. - 10.d
R 03.10. - 10.d
	Konkursid ja võistlused
•	 Euroopa Parlamendi Infobüroo, 
Euroopa Komisjoni Esindus Eestis, Riigikantselei Euroopa Liidu teabetalitus, MTÜ Eesti Mälumänguliit (EML) ja Eesti Televisioon korraldavad Eesti koolinoorte 2009. aasta mälumängumeistrivõistlused, mis on pühendatud 5 aasta möödumisele Eesti astumisest Euroopa Liitu. 
Mäng viiakse läbi kahes etapis – maakondlik eelvoor toimub 23. novembril 2008 ja telemängude sari on eetris jaanuarist maini 2009. Eelvoorus võivad osaleda kõikide Eesti koolide 3-liikmelised võistkonnad. Iga kool võib välja panna kuni 3 võistkonda. Mäng on mõeldud peamiselt keskkooliastmele. Saatesarja finaalis osaleb 4 võistkonda. Võitjaid ootab varasügisel 2009 auhinnareis Brüsselisse ja Strasbourgi. Lisainfo ja registreerimine alates 1. oktoobrist kuni 15. novembrini Euroopa Parlamendi kodulehel: www.europarl.ee
	Stipendiumid
•	 SA Eesti Rahvuskultuuri Fondi
taotluste esitamise tähtaeg on 15. oktoober. Allfondid õpilastele:
*  Lastekaitseliidu Fond - andekatele õpilastele;
*  Luckhardt- Noraku fond - toetab suurperede (7 ja enam last) andekate
laste arengut;
*  Round Table Eesti Fond - toetab puudustkannatavate laste kodumaiseid
õpinguid; 
*  Tiina Liiviku fond - toetab eesti rahvusest Tartu gümnasiste, kelle
kodune majanduslik kindlustatus on nõrk. 
Fondist stipendiumi taotlemiseks on vajalik esitada alljärgnevad
dokumendid:
1. SA Eesti Rahvuskultuuri Fondi rahalise taotluse ankeet.
2. Omakäeline avaldus stipendiumi taotlemiseks.
3. Kooli tõend (hinnete leht või tunnistus) õpilase õppeedukuse kohta.
4. Kooli tõend õpilase majandusliku olukorra kirjeldusega.
5. Sotsiaalosakonna tõend perekonna majandusliku olukorra kohta või
vanemate palgatõendid.
Täpsemat informatsiooni leiab kodulehelt: 
http://www.erkf.ee/
•	Andmed 2008. aastal kooli  
lõpetanute edasiõppimise kohta.
Kooli lõpetas 175 õpilast. Õpinguid jätkab 164 õpilast, e. 93,71% lõpetanutest. Kõrgkoolide riigieelarvelistel kohtadel õpib 138 vilistlast. Tartu Ülikoolis jätkab õpinguid meie kooli kevadel lõpetanutest 119 riigieelarvelistel ja 16 tasulistel kohtadel. Enimvalitud erialad Tartu Ülikoolis on:
õigusteadus – 17 lõpetanut
arstiteadus – 15 lõpetanut
majandusteadus – 14 lõpetanut
riigiteadused – 10 lõpetanut
Välismaale õppima ja/või tööle suundus 9 kooli lõpetanut.
	NB!
Head õpilased, juhime teie tähelepanu asjaolule, et aatriumis asuvad taimed on vaatamiseks. Palun ärge tallake neid ega istuge nende peal!!!